Publication: Magyar Közlöny
Issue: MK-1999-27 (Year: 1999, Number: 27)
Era: 1990-2004
Section: * A devizáról szóló 1995. évi XCV. törvény 89. § (4) bekezdése
Paragraph Index: 1364

b) abban az esetben, ha egyszerűen csak azok földjén létesítették, tényleges és folyamatos kapcsolata van az adott GIM tagjának, vagy azon szabadkereskedelmi övezet, illetve vámúnió tagjának a gazdaságával. * AZ ENERGIAHATÉKONYSÁGRÓL ÉS A KAPCSOLÓDÓ KÖRNYEZETI VONATKOZÁSOKRÓL SZÓLÓ ENERGIA CHARTA JEGYZ ŐKÖNYV Preambulum A jelen Jegyzőkönyv Szerződő Felei, tekintettel a Hágában, 1991. december 17-én aláírt, az Európai Energia Charta tárgyában tartott Hágai Konferencia Záródokumentumára, és különösen tekintettel az abban foglalt nyilatkozatokra és arra, hogy együttműködésre van szükség az energiahatékonyság és az ahhoz kapcsolódó környezetvédelem területén, tekintettel továbbá az 1994. december 17-től 1996. június 16-ig aláírásra megnyitott Energia Charta Egyezményre, ismerve a nemzetközi szervezetek és fórumok által vállalt munkát az energiahatékonyság és az energiaciklus környezeti vonatkozásai területén, tudatában annak, hogy a szállítási biztonság javul, valamint a költségigényes energiahatékonysági intézkedések végrehajtásából származó jelentős gazdasági és környezeti haszon származik; és tudatában annak, hogy fontos a gazdaságok szerkezetátalakítása és az életszínvonal javítása, felismerve, hogy az energiahatékonyság javulása csökkenti az energiaciklus negatív környezeti következményeit, beleértve a globális felmelegedést és az elsavanyosodást, meggyőződve arról, hogy az energiaáraknak a lehetőség szerint a szabadversenyes piacot kell tükrözniük, biztosítva a piacorientált árképzést, beleértve a környezeti költségek és hasznok teljesebb tükröződését, és felismerve, hogy az ilyen jellegű árképzés alapvetően szükséges az előrehaladáshoz az energiahatékonyság és az ehhez kapcsolódó környezetvédelem területén, nagyra értékelve a magánszektor — beleértve a kis- és középvállalatok — alapvető szerepét az energiahatékonysági intézkedések támogatása és végrehajtása során, és azzal a szándékkal, hogy előnyös intézményi keretet biztosítsanak a gazdaságilag megvalósítható beruházás számára az energiahatékonyság területén, felismerve, hogy az együttműködés kereskedelmi formáit esetleg kormányközi együttműködéssel kell kiegészíteni, különösen az energiapolitika megfogalmazása és elemzése területén, valamint egyéb olyan területeken, amelyek alapvetőek az energiahatékonyság fokozása tekintetében, de magánjellegű finanszírozásra nem alkalmasak, attól az óhajtól vezérelve, hogy együttműködő és koordinált tevékenységet végezzenek az energiahatékonyság és a kapcsolódó környezetvédelem területén, és hogy olyan Jegyzőkönyvet fogadjanak el, amely biztosítja a lehető leggazdaságosabb és leghatékonyabb energiafelhasználás kereteit, a következőkben állapodtak meg: I. Rész BEVEZETÉS l. Cikk A Jegyzőkönyv hatálya és célkitűzései

Source: https://magyarkozlony.hu/hivatalos-lapok/9a9cf91e894c223daf4f422c4ff3939a175a3dd0/dokumentumok/cfdda7ae12cc433c714d617b11f21b093ff42b3e/letoltes